**Elektrifikacija i trening: izvrsnost FCA fabrike Melfi za proizvodnju novih modela Jeep® Compass za Evropu, uključujući „plug-in“ hibridnu verziju**

* Elektrifikacija FCA game se nastavlja: prvi testovi nove proizvodne linije za **Jeep® Compass** – uključujući i „plug-in“ hibridnu verziju – počeli su u fabrici Melfi u Bazilikati, koja proslavlja svoju 25. godišnjicu ove godine.
* Ponos kompleksa Melfi je **Akademija** u okviru fabrike, inovacija koja služi za podsticanje ideja i osnaživanje talenata za implementaciju strategije elektrifikacije FCA kao i deljenja onoga što zovemo najboljom praksom sa drugim fabrikama FCA Grupe.
* Od prvog kvartala sledeće godine, proizvodnja modela Jeep Compass počeće u fabrici Melfi, a pratiće je i inovativne „plug-in“ hibridne verzije Compass i Renegade vozila, kako bi se još brže odgovorilo na rastuću tražnju u Evropi.
* Još jedan korak je napravljen u sprovođenju investicionog plana kompanije FCA za Italiju za period 2019-2021, najavljenog prošlog novembra kao odgovor na buduće tržišne izazove. Ovo je deo šire strategije: ne samo da će gama postati električna u skladu sa smernicama za svaki brend, već će i sve aktivnosti koje se odnose na elektro-mobilnost biti koordinisane zahvaljujući stvaranju tima za e-mobilnost.
* Sa pokretanjem novog „plug-in“ hibrida, Compass cilja da obori rekord iz 2018. godine kada je imao preko 78.000 registracija u EMEA regionu, što je potvrdilo da je to najprodavaniji Jeep model u Evropi.

Kao simbolična veza prošlosti i budućnosti, ovaj oktobar je mesec (17.10.2019.) obeležava dve proslave: 25 godina od otvaranja fabrike Melfi, i početak prvih testova nove Jeep® Compass proizvodne linije za evropsko tržište. Rastući uspeh modela, koji je izašao na tržište 2016. godine i koji je u početku bio pravljen za Evropu u Meksiku, omogućio je da se proizvodnja preseli direktno u Italiju, uključujući i proizvodnju inovativne „plug-in“ hibridne verzije, u fabriku Melfi u regionu Bazilikata, koja je proizvela preko 7,4 miliona automobila od 1994. godine.

U skladu sa investicionim planom vrednim 5 milijardi evra koji je FCA grupa najavila za Italiju, ovo je još jedan važan korak i u razvoju, evoluciji i brenda u svom pozivu ka tehnološkim i inovacijama i izvrsnost italijanske fabrike, jedne od najinovativnijih na svetu. Fabrika je izabrana 2014. da napravi prvi Jeep terenac B segmenta: Jeep Renegade (900.000 modela je sišlo sa proizvodne trake u fabrici Melfi od *lansiranja*).

Proizvodnja modela Jeep Compass u južnoj Italiji će početi u prvom kvartalu sledeće godine, radi prodaje na evropskom tržištu, nakon čega će uslediti proizvodnja „plug-in“ hibridnih verzija modela Compass i Renegade. Ovo će omogućiti Grupi da brže odgovori na potrebe kupaca i dinamiku na tržištu.

Proizvodnja modela Jeep Compass je deo znatno šireg investicionog plana, koji obuhvata uvođenje 13 potpuno novih ili restilizovanih modela, i pokretanje plana elektrifikacije, sa uvođenjem 12 električnih verzija novih ili postojećih modela u gami. Konkretno, nastavlja se s planovima za proizvodnju Compass i Renegade „plug-in“ hibridnih verzija u fabrici Melfi, dok će kompleks Mirafiori u Torinu biti mesto gde će se proizvoditi FIAT 500 BEV i hibridni i električni Masserati modela sa baterijama (proizvodiće se takođe i u fabrici u Modeni). Dalji planovi obuhvataju proizvodnju modela Ducato Electric i novog Alfa Romeo Tonale modela, oba u italijanskim fabrikama.

Prilikom predstavljanja modela Renegade, 2015. godine stvorena je Akademija unutar fabrike Melfi, plodno tlo za ideje i eksperimente, i „fabrika talenata“ za razvijanje svih potencijala kod kadrova. Kao značajan doprinos strategiji elektrifikacije FCA, to je izvrstan primer koji je poslužio kao inspiracija za mnoge druge FCA fabrike, gde su nikle druge Akademije. Industrijski centar u regionu Bazilikata je prirodan izbor za proizvodnju „plug-in“ hibridnih modela Renegade i Compass za region EMEA, prvih „plug-in“ hibridnih modela brenda Jeep. Novo poglavlje u legendarnoj istoriji brenda Jeep, koji će uvek ostati veran svojim osnovnim vrednostima: slobodi, avanturi, autentičnosti i strasti.

Fabrika Melfi je izabrana ne samo zbog svoje lokacije, već i zbog mnogih drugih vrednosti koje deli sa brendom Jeep, kao što je neprekidna potraga za savršenstvom u proizvodnji i sofisticiranim tehnološkim inovacijama. Model Compass koji će se proizvoditi u ovoj fabrici takođe poseduje te osobine, i zahvaljujući inovativnoj „plug-in“ hibridnoj tehnologiji, suočiće se s izazovima ulaska na najveći i najbrže rastući segment u Evropi, segment kompaktnih SUV vozila. U Evropi ovaj segment trenutno čini 45% ukupnog tržišta terenaca i predviđa se da će prevazići sadašnjih 2,5 miliona prodatih jedinica.

Jeep Compass se proizvodi u Meksiku, Brazilu, Kini, Indiji, a uskoro i u Italiji, i uz pomoć nove električne verzije, predstavljaće globalni model. Ima i posebnu vezu sa zemljama EMEA regije i pre svega sa Evropom. Kada je predstavljen ovde 2017. godine, zamišljen je kao prvi Jeep model dizajniran posebno za evropske puteve. Tako je postavljena na pozornicu Compass, sada zvezda, sa preko 78.000 registrovanih jedinica u regiji EMEA u 2018. godini, što čini preko 40% Jeep vozila proizvedenih godišnje. Sa modelom Renegade, to ga čini najprodavanijim terencem u Evropi. Ove godine, u Italiji, Compass potvrđuje vodeću poziciju u premium delu svog segmenta: jedan od tri 4x4 vozila koja se danas prodaju u Italiji u C-SUV segmentu je Compass. Sa novim „plug-in“ hibridom, spreman je da obori ovaj rekord.

Compass ima stratešku ulogu za brend Jeep i zato dalje ulažemo mnogo u njega. To se može videti na osnovu nedavnog predstavljanja nepobedive verzije Trailhawk – kompaktnog terenca sa najboljim terenskim performansama ikada - i budućim lansiranjem nove „plug-in“ hibridne verzije koja ima za cilj revoluciju celog SUV koncepta. Dolazak modela Compass u Melfi je sledeći korak u tom pravcu, potpomognut proizvodnom izvrsnošću italijanskog kompleksa.

Ovde je rođen Jeep Renegade, prvi terenac iz B segmenta, koji je znatno doprineo izvanrednom rastu registracija vozila marke Jeep od 330% u zemljama EMEA regije u poslednjih pet godina.

Strategija grupacije FCA nije samo da se elektrifikuje gama vozila uz poštovanje pravca u kom ide svaki od brendova, već i da se stvori tim za e-mobilnost koji će koordinisati sve aktivnosti u vezi sa električnom mobilnošću, na taj način će klijentima pomoći da vide mobilnost i korišćenje svojih automobila u novom svetlu. Da bismo mogli da ponudimo klijentima sve što im je neophodno za vožnju električnog vozila na dnevnoj bazi, uključujući i lični mir, čitav novi ekosistem za njihovo korišćenje mora da se stvori, i mora da bude kako konkurentan tako i održiv. Ovo takođe zahteva potpisivanje niza saglasnosti sa raznim partnerima poput kompanija Enel X, Engie, Terna, Transatel, Lexis Nexis i Generali, što je bio slučaj prethodnih nedelja. A šta je cilj? Pomoć klijentima da odaberu auto na električni pogon koji najbolje odgovara njihovim potrebama i pružanje kompletnog opsega usluga bez stresa.

**Fabrička Akademija: budućnost je u fabrici talenata i ideja, u cilju elektrifikacije**

Dvadeset i pet godina iskustva ploda intenzivnog rada, u potrazi za poboljšanjima. Melfi nikada ne staje. Svaki dan gleda u budućnost koja će stvoriti nove modele, inovacije, razvoj i elektrifikaciju. Budućnost takođe prolazi i kroz fabričku Akademiju, koja je kreirana na toj lokaciji 2015. godine kao bitna putanja ka cilju koji predstavlja „Industrija 4.0“. Akademija je osmišljena kao eksperimentalno plodno tlo za ideje i „fabrika talenta“ koja se fokusira na razvoj individualnog potencijala. Njen cilj je bio i nastavlja da bude poboljšanje celokupne kompetitivnosti fabrike, ekonomske održivosti, kvaliteta proizvoda i kapaciteta za stvaranje inovacija.

Njen prvobitni zadatak bio je analiza organizacije i uloga koje ljudi imaju, kao i definisanje veština potrebnih za obavljanje svake funkcionalne aktivnosti na najbolji način. Drugi korak se odnosio na *stvaranje znanja* u novoj fabrici: svaka funkcija je bila povezana sa paketom obuke i treninga zasnovana na iskustvu i znanju (know – how) najboljih radnika u fabrici u svakom sektoru.

Zatim, metode za razvijanje veština ljudi, tj. razvoj liderstva. Ovde su osmišljeni alati za ocenjivanje i lični razvoj kako bi podstakli i obučili one kojima su namenjene odgovornije uloge. To je značilo da se skriveni talenti mogu otkriti tokom programa njihovog ličnog razvoja, osmišljeni isključivo za svakog od njih: do danas je razvijeno 119 programa razvoja i preko 300 modula obuke.

Učenje putem modula za osposobljavanje u Akademiji fabrike znači menjanje i prilagođavanje prostora učionica više puta, simulaciju, verifikaciju i praktičnu primenu. Svake godine - na osnovu proizvodnih i ekonomskih planova Grupe - menadžment fabrike utvrđuje poslovne ciljeve, a osoblje ove Akademije potom, u skladu sa tim, definiše kurseve obuke. U Melfiju nove tehnologije i nove veštine dolaze zajedno i rade zajedno, jer je osoblje prvo obučeno za upotrebu i unapređenje u laboratorijama za simulaciju. Četiri glavne laboratorije se koriste u Akademiji - za virtuelnu simulaciju procesa, reprodukciju logističkih procesa, digitalnih područja i tehničkih područja - sve posvećene fazi simulacije teorijskih koncepata - kako bi se pomoglo veštinama učenja, ali i istraživanju i testiranju inovativnih rešenja.

Akademija unutar fabrike Melfi stvara okruženje gde su ljudi i kreativnost centar svega. Oni koji imaju ideje da iznesu i veštine da primene su slobodni da se izraze, bez obzira na hijerarhiju i ulogu: samo u 2018. godini, 5.000 ideja je prezentovano i bilo predmet diskusije. Čak je i izgled Akademije neobičan za fabriku; njene prostorije podsećaju na one u inovativnim kompanijama u Silicijumskoj dolini u Kaliforniji: jarko obojeni nameštaj, alatke za proučavanje koje su negde između video igrica i visoke tehnologije, ekrane na svakom koraku i mnogo prostora za relaksaciju. Sve je stvoreno interno pomoću recikliranih materijala, zahvaljujući trudu i strasti zaposlenih u fabrici. Prostor je upotpunjen različitim učionicama koje se nalaze pored laboratorija, tako da teorijski koncepti mogu odmah biti primenjeni u praksi u laboratorijama za simulaciju. Sve što se ovde nauči se deli sa drugim akademijama FCA fabrika putem ogromne digitalne arhive. Akademija fabrike Melfi je bila pionir: njen primer je naveo mnoge druge FCA fabrike da stvore sopstvene Akademije.

***Jeep Compass, SUV koji nastupa u najvećem i najbrže rastućem segmentu na svetu***

**Compass koji se pojavio 2017. godine, a nedavno opremljen novim motorima Euro 6D, kao Jeep terenac, Jeep SUV ima legendarne terenske mogućnosti američkog brenda i odličnu dinamiku vožnje. Poseduje moderan dizajn u čistom, autentičnom stilu brenda Jeep, kompletan spektar naprednih tehnologija za povezanost i bezbednost, koje su jednostavne za korišćenje.**

**Spoljašnji izgled modela Jeep Compass je upečatljiv, sa skladnom ravnotežom između dinamičnih linija i balansiranih proporcija, što stvara inovativan estetski doživljaj. U pitanju je pravi Jeep sa i sa karakterističnim, tradicionalnim elementima dizajna, kao što su trapezoidni blatobran i maska hladnjaka sa sedam proreza smeštena na sjajno crnu pozadinu. Prepoznatljivi okviri LED svetala sa crnim ivicama daju karakter i stav prednjem delu ovog modela. Još jedan upečatljiv element modela Compass su jedinstvena zadnja LED svetla. Tanka i pravougana, ona se savršeno uklapaju u zadnja vrata i stvaraju dominantan ali i luksuzan izgled koji čini Jeep Compass lako prepoznatljivim kako na putevima tako i u terenskoj vožnji. Iznad svega, u pitanju je istinski Jeep model sa svojim terenskim sposobnostima, koje su standard u kategoriji, i za koje su zaslužna dva napredna 4x4 sistema: Jeep Active Drive i Jeep Active Drive Low. Svaki sistem može da isporuči neophodni obrtni momenat pojedinačnom točku kada je potrebno i oba su opremljena sistemom Jeep Selec-Terrain sa različitim režimima vožnje (za sneg, pesak i blato, kao i automatski režim, plus ekskluzivni režim za stenovite podloge, dostupan samo u okviru Trailhawk paketa opreme) za najbolje performanse u vožnji sa pogonom na četiri točka, na putevima i van njih, u svim klimatskim uslovima.**

**Novost u gami za 2019. su Sting Grey boja karoserije kao i dizel i benzin motori koji ispunjavaju standarde Euro 6D. Compass za 2019. godinu dostupan je sa četiri paketa opreme: Sport, Longitude, Limited i Trailhawk. A tu su i dva nova specijalna izdanja: sportski i jedinstveni „S“ i ekskluzivni „Night Eagle“, što će učiniti odabir odgovarajuće opreme i izgleda lakšim nego ikad.**

**Zatim, sve verzije su opremljene vrhunskim sistemima za informacije i zabavu: UconnectTM radio sa 7-inčnim ekranom sa sistemima Apple CarPlay/Android AutoTM sada se nudi kao standardni deo paketa opreme Longitude i naprednijih paketa (zajedno sa dvozonskom automatskom klimatizacijom i 17-inčnim točkovima od legure), dok je UconnectTM NAV radio sa 8,4-inčnim ekranom sa Apple CarPlay/Android AutoTM dostupan po izboru na Longitude paketu, i kao standardni deo Limited paketa. Mogućnosti za prilagođavanje se ne zaustavljaju tu: mušterije mogu da biraju između sedam različitih kombinacija voznog sistema, uključujući dva benzinska i dva dizel motora, i dva prenosna sistema - devetostepeni automatski i šestobrzinski ručni.**

**Izbor benzinaca uključuje 1,4-litarski MultiAir2 turbo motor sa start-stop sistemom, koji razvija 140 konjskih snaga na 5.000 opm i 230 Nm obrtnog momenta na 1.750 opm, uparen sa šestostepenim ručnim menjačem i 4x2 konfiguracijom; i 1,4-litarski MultiAir 2 turbo motor koji razvija 170 konjskih snaga na 5.500 opm i obrtni momenat od 250 Nm na 2.500 opm, upared sa devetostepenim automatskim menjačem i 4x4 konfiguracijom.**

**Pored benzinaca, postoji i izbor dizelaša, koji uključuje 1,6-litarski MultiJet II sa start-stop sistemom, koji pruža 120 konjskih snaga na 3.750 opm i 320 Nm obrtnog momenta na 1.750 opm, koji je uparen sa šestostepenim ručnim menjačem i 4x2 konfiguracijom, i 2,0-litarski MultiJet II sa start-stop sistemom koji razvija 140 konjskih snaga na 4.000 opm – kada je uparen sa devetostepenim automatskim menjačem – i 140 konjskih snaga na 3.750 opm – kada je uparen sa šestostepenim ručnim menjačem. Obe kombinacije daju 350 Nm obrtnog momenta na 1.750 opm i imaju 4x4 konfiguraciju.**

**Snažnija verzija 2,0-litarskog MultiJet II sa start-stop sistemom – koji razvija 170 konjskih snaga i 380 Nm obrtnog momenta na 1.750 opm u kombinaciji sa devetostepenim automatskim menjačem i 4x4 konfiguracijom (uključujući i posebni Low range režim koji dolazi isključivo uz Trailhawk paket opreme) – upotpunjuje ponudu dizelaša za model Compass.**

**2,4-litarski Tigershark benzinski motor sa MultiAir2 tehnologijom razvija 184 konsjke snage na 6.400 opm i 237 Nm obrtnog momenta je dostupan u gami modela Compass koja se prodaje na tržištima van EU (Rusija, Afrika i Bliski Istok) zajedno sa slabijom verzijom istog motora od 150 konjskih snaga, oba uparena sa devetostepenim automatskim menjačem i 4x4 konfiguracijom.**

**25. godišnjica FCA fabrike u Melfi: fabrike koja obara rekorde sa vodećom ulogom u procesu elektrifikacije FCA**

**Ove godine se obeležava 25 godinja postojanja Melfi fabrike kompanije FCA, jedne od najnaprednijih fabrika automobila u celoj Evropi. Reorganizovana je u 2015. godini radi otpočinjanja proizvodnje modela Jeep Renegade i FIAT 500X, sa investicijom vrednom preko milijardu evra.**

**Pokrivajući teritoriju od oko 1,9 miliona kvadratnih metara, pogon je sagrađen između 1991. i 1993. godine u blizini San Nikole, 18 kilometara od Melfija. Mesto se nalazi na putu koji povezuje Bazilikatu sa Kampanijom i Apulijom, regijama iz kojih dolaze mnogi radnici zaposleni u ovim pogonima. Trenutno se u njoj proizvode Jeep Renegade i Fiat 500X, a proivodiće se i Jeep Compass plug-in hibridi početkom 2020. godine, koji će imati glavnu ulogu u strategiji elektrifikacije kompanije FCA.**

**Fabrički kompleks sadrži fabrike/pogone Preseraja, Karoserije, Lakirnice i Montaže i zapošljava 7.300 ljudi. Tu se nalazi 5 presa i 2 sekača koji se koriste u fazi oblikovanja metala; 860 robota rade u fazi izrade karoserije; 54 robota rade na farbanju; tu je i 278 stanica za automatsko šrafljenje; i otprilike 4.000 radnika koji rade isključivo na montaži automobila.**

**FCA fabrika u Melfiju predstavlja izuzetan primer tehnološke i organizacione evolucije, i oduvek je važila za rasadnik inovacija. To je bila prva fabrika koja je primenila model „integrisane fabrike“, sa decentralizacijom odgovornosti i integracijom funkcija, za razliku od prethodnih rigidnih sistema. Potom je evoluirala i primenila modele „modularne fabrike“ i „umrežene fabrike“. Ova fabrika je oduvek primenjivala principe optimizovane (*lean*) proizvodnje i prihvatila je funkcionalne mehanizme za poboljšanje konkurentnosti. Danas, ova fabrika funkcioniše kao digitalna fabrika koja koristi tehnologije i sisteme industrije 4.0 sa platformom koja međusobno povezuje i integriše poslovne procese, sa maksimalnom sintezom organizacije, tehnologije i ljudskih resursa.**

Torino, oktobar 2019. godine